РЕПУБЛИКА СРБИЈА

НАРОДНА СКУПШТИНА

Одбор за финансије, републички буџет

и контролу трошења јавних средстава

11 Број 06-2/151-16

14. јул 2016. године

Б е о г р а д

ЗАПИСНИК

ПРВЕ СЕДНИЦЕ ОДБОРА ЗА ФИНАНСИЈЕ,

РЕПУБЛИЧКИ БУЏЕТ И КОНТРОЛУ ТРОШЕЊА ЈАВНИХ СРЕДСТАВА,

ОДРЖАНЕ 14. ЈУЛА 2016. ГОДИНЕ

Седница је почела у 10,05 часова.

Седницу је, у складу са чланом 25. став 1. Пословника Народне скупштине, сазвала Маја Гојковић, председник Народне скупштине.

У складу са чланом 25. став 2. Пословника седници је, до избора председника Одбора, председавао народни посланик Момо Чолаковић, најстарији члан Одбора.

Седници су присуствовали чланови Одбора: др Александра Томић, Никола Јоловић, Горан Ковачевић, Радмило Костић, Оливера Пешић, Душан Бајатовић, Зоран Красић, Саша Радуловић, Горан Ћирић, Милорад Мијатовић, Војислав Вујић и Золтан Пек.

Седници су присуствовали заменици чланова Одбора: Србислав Филиповић, заменик Жике Гојковића и Горица Гајић, заменик Милана Лапчевића.

Верољуб Арсић, члан Одбора је приступио седници у току расправе по првој тачки дневног реда.

Седници није присуствовао члан Одбора Милорад Мирчић, нити његов заменик.

Осим чланова Одбора, седници је присуствовао и народни посланик Владимир Орлић.

У складу са чланом 25. став 3. Пословника Народне скупштине, за ову седницу одређен је следећи:

Д н е в н и р е д

1. Избор председника Одбора;
2. Избор заменика председника Одбора.

**Прва тачка дневног реда**: Избор председника Одбора

Председавајући је, сагласно информацији са консултација председника посланичких група, предложио и образложио предлог да се за председника Одбора изабере др Александра Томић, члан Одбора.

У дискусији по овој тачки дневног реда су учествовали: Зоран Красић, Саша Радуловић, Душан Бајатовић, Горан Ковачевић, Србислав Филиповић, Милорад Мијатовић, Горан Ћирић, Горица Гајић, др Александра Томић и Владимир Орлић.

Одбор је већином гласова (12 за, један против, два уздржана, један члан Одбора није гласао) усвојио предлог народног посланика Моме Чолаковића и за председника Одбора изабрао др Александру Томић.

**Друга тачка дневног реда**: Избор заменика председника Одбора

Председник Одбора је, сагласно информацији са консултација председника посланичких група, предложила и образложила предлог да се за заменика председника Одбора изабере Милан Лапчевић, члан Одбора.

У дискусији по овој тачки дневног реда учествовале су Горица Гајић и др Александра Томић.

Одбор је већином гласова (13 за, нико против, два уздржана, један члан Одбора није гласао) усвојио предлог председника Одбора и за заменика председника Одбора изабрао Милана Лапчевића.

\* \* \*

Седница је завршена у 11,00 часова.

Седница је тонски снимана.

СЕКРЕТАР ПРЕДСЕДНИК

Александра Шашо др Александра Томић